alibayram/wikipedia-40-langs huggingface dataset:
Ara

Araer er en slægt af papegøjer. De kan blive op til 75 år i fangenskab og har som spætterne to fremadvendte og to bagudvendte tæer på hver fod. Fuglene lever af nødder og frugter, som de med deres specialiserede næb er eksperter i at knække og pille. Araer er populære som kæledyr, men desværre er de fleste ara-arter truet, da deres levesteder hastigt forsvinder og mange individer er indfanget for at blive eksporteret som kæledyr.

Flest arter findes i den slægt der også på latin hedder Ara. Ordet er sikkert en forvanskning af det spanske ord huacamayo (fra indiansk, udtales wakamajo) der betyder papageøje (gennem tysk papagaio).

De mest almindelige arter i slægten er lyserød ara (Ara macao), blågul ara (Ara ararauna) og mørkerød ara (Ara chloropterus), der endnu ses i handelen selvom førstnævnte er omfattet af CITES liste I. Desuden findes arter der er blandt de sjældneste fugle i verden såsom Spixara (Cyanopsitta spixii), der indtil for nylig kun var kendt i et eksemplar i naturen, men som nu måske er (ud)død.

Araer er alle store og langhalede og findes i Syd- og Mellemamerika. Hyacinthara (Anodorhynchus hyacinthinus) er således den længste papegøje i verden.

Klassifikation 
Slægt: Ara
 Ara ararauna – (blågul ara, blå ara, gulbrystet blå ara)
 Ara glaucogularis – (blåstrubet ara, caninde-ara)
 Ara militaris – (soldaterara)
 Ara ambiguus – (stor soldaterara, grøn ara)
 Ara macao – (lyserød ara)
 Ara chloropterus – (mørkerød ara)
 Ara rubrogenys – (rødøret ara, brunkindet ara)
 Ara severus – (dværgara)

Andre arter i papegøjefamilien hedder også "ara" på dansk, f.eks
 Anodorhynchus hyacinthinus – (hyacintara)
 Anodorhynchus leari – (indigoara)
 Cyanopsitta spixii – (spixara)
 Orthopsittaca manilata – (rødbuget dværgara, rødbuget ara)
 Primolius couloni – (blåhovedet dværgara)
 Primolius maracana – (rødrygget dværgara)
 Primolius auricollis – (gulnakket dværgara)
 Diopsittaca nobilis – (blåpandet dværgara, Hahn's ara)

Kilder 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Noter

Se også 

Papegøjer
Aralsøen

Aralsøen var en sø i det centrale Asien mellem Kasakhstan og Usbekistan. Den er nu opsplittet i 3 Nord-Aralsøen, Vest-Aralsøen og Barsakelmessøen ind imellem.

Aral var tidligere verdens fjerdestørste sø med et areal på omkring 68.000 km², men siden 1960'erne er søens areal decimeret på grund af en omfattende afvanding til landbrug i området ved at vende de tilstrømmende floder Syr Darya og Amu Darya for at gøre bomuldsdyrkning muligt.

Miljøkatastrofe 

Konsekvensen af indtørringen har været en miljøkatastrofe af enormt omfang. Ikke bare er livsgrundlaget for den lokale befolkning ødelagt, men den indtørrede søbund er forurenet med kemikalier som kunstgødning og pesticider, der er et sundhedsproblem, der spredes med vinden. 

Indtørringen har bl.a. medført en stærk stigning i søens saltbalance og tab af mange fiskerijobs. Dette har gjort det muligt for danske fiskere at rådgive om udsætning af bl.a. skrubber, som nu fiskes. Det forventes at søen vil være helt forsvundet i 2020, medmindre et FN-projekt med en nordlig dæmning lykkes. Hvor der tidligere var vand, er der nu en masse rustne skibe, som er dømt til at blive hvor de er, på grund af vandmangel.

På øen Vozrozhdeniye i søen havde det sovjetiske biologiske våbenprogram Biopreparat et udendørs testcenter, hvor aber blev udsat for for eksempel miltbrand og pest.

Henvisning 

Søer i Asien
Kasakhstans geografi
Usbekistans geografi
Endorheiske søer
Arbejdsmarkedsfonden

Arbejdsmarkedsfonden blev dannet i 1999 i henhold til skattereformen af 1998, bedre kendt som Pinsepakken, ved sammenslutning af tre fonde, nemlig Aktiveringsfonden, Dagpengefonden og Sygedagpengefonden.

Fonde fra Danmark
Ardennerne

Ardennerne er et skov- og bakkeområde (under 700 m højde) i Belgien, Luxembourg og Frankrig.

Et af de sidste store slag på vestfronten under 2. verdenskrig blev udkæmpet her: ardenneroffensiven i december 1944, hvor Hitler havde beordret en  tysk offensiv mod de engelske og amerikanske styrker. Slaget blev udkæmpet under særdeles barske betingelser med sne og stærk kulde. I begyndelsen havde tyskerne en vis succes, men da vejret klarede op, kunne de allierede sætte massive luftstyrker ind i kampen, og tyskerne måtte trække sig tilbage.

Galleri

Eksterne henvisninger 

Skove
Belgiens geografi
Luxembourgs geografi
Frankrigs geografi
Arena

Arena kan hentyde til flere artikler:
 Stadion – Et stadion kan også kaldes en arena
 Arena (album) – et album med Duran Duran fra 1984.
 Arena (kampplads) – en kampplads.
 Arena (magasin) – tidligere dansk månedsmagasin til mænd (2006-2009).
 Arena (scene) – en scene i cirkus eller amfiteater.
 Arena Fyn – sportsarena i Odense.
 Arena Nord – sports- og kulturcenter beliggende i Frederikshavn. 
 Arena (svømmeudstyr) – svømmeudstyr fra producenten Arena
 Arena (virksomhed) – en dansk radio/tv-producent fra Horsens.
 Cirkus Arena
 Forlaget Arena

Se også 
 Veltins-Arena
Ares

Ares () er krigens gud i græsk mytologi og var Afrodites elsker. Han er søn af Zeus og Hera og broder til Hefaistos og skulle desuden være en blodig og brutal kriger. Han nævnes også blandt de modigste og stærkeste guder på Olympen. Sagn om ham fortæller, at han forede sin seng med huden fra sine faldne fjender. Ares er også kendt under det romerske navn Mars.

Se også 
 De græske guders familietræ
 Græsk mytologi
 Ares I – NASAs næste generation af løfteraket-systemer

Kilder/henvisninger 

Græske guder
Argot

Argot er et ofte fantasifuldt og humoristisk særsprog hos en del faggrupper. Det er ikke altid lige stuerent og har en lidt afvigende betydning af ordene.
Dette indforståede dagligsprog blandt fagfæller kendes hos læger og sygeplejersker, præster, degne, lærere, kirkemusikere og gravere, musikere, skuespillere og teaterfolk, arkitekter og ingeniører samt hos murere, snedkere og tømrere, typografer, fodterapeuter, skræddere og bogholdere etc.

Ordet stammer fra fransk og blev brugt om tyves jargon, men bruges nu om klikesprog generelt.

Se også 
 Fagsprog
 Jargon
 Slang
 Verlan

Fagudtryk
Argument

Argument har flere betydninger:

Argument indgår i den retoriske struktur Argumentation.
Argument er en formel logisk struktur, se Logik.
Argument er vinklen når et komplekst tal er på polær form - se komplekst tal.
Argument er en værdi, et objekt, en reference til et objekt, som overføres til en funktion.

Se også
 Parameter - flertydig
 Variabel - flertydig
Argumentation

Argumentation er det hovedsagelige fokus i fagområdet argumentationsteori, der er iblandt de underdiscipliner man finder inden for filosofi.
Sammen med logik, der er en anden underdisciplin i filosofi, så undervises man i argumentationsteori i at argumentere for sine synspunkter.
Det indbefatter, at man lærer at identificere grundelementerne i argumenter for at kunne både gennemskue styrken af andres måde at argumentere på
samt forme utvetydige, gyldige og empirisk sande argumenter selv.

Et andet fagområde, hvor argumentation indgår, er retorisk argumentation.
Her stifter man bekendtskab med forskellige argumentationsformer, retoriske virkemidler og andet inden for kommunikation, typisk med udgangspunkt i Stephen Toulmins argumentationsmodel.
Til forskel fra argumentationsteori, så er retorisk argumentation dog ikke en af filosofiens underdiscipliner.

Man kan se forskellen mellem de to fagområder på følgende måde:
Hvor argumentationsteori arbejder med sandheden, gyldigheden og tvetydigheden af argumenter, så arbejder retorisk argumentation med leveringen af argumenter,
i forhold til at overbevise andre.

Logik
Retorik
Ariadnetråd

Betegnelsen ariadnetråd bruges om hjælp ud af vanskelig situation. Opkaldt efter sagnet om Ariadne, der gav Theseus en tråd til at finde ud af labyrinten, som uhyret Minotauros var spærret inde i.

Eksterne henvisninger 

Ord og vendinger
Rebarbejde

en:Ariadne's thread
Arie

En arie (italiensk for luft) er en musikalsk betegnelse for en ekspressiv melodi, der som regel, men ikke altid, udføres af en sanger. Betegnelsen bruges nu næsten udelukkende om et selvstændigt stykke musik for én stemme, der akkompagneres af et orkester.

Arier forekommer hyppigt i opera, men også i genrer som oratorium og kantate.

Nogle komponister skrev også koncertarier, som ikke er en del af et større værk. Det gælder fx "Ah perfido" af Beethoven og "Conservati fedele" af Mozart.

Arien historisk belyst 
Arien forekommer første gang i det 14. århundrede; med tiden udviklede arier sig fra simple melodier til mere komplekse former. I det 17. århundrede blev arien skrevet i en tredelt form, ABA; disse arier kendes som da capo-arier. Arien er blevet et fast element i opera med en lang række underarter (aria cantabile,aria agitata, aria di bravour og så videre). I midten af det 19. århundrede fyldte arierne så meget i mange operaer, at de egentlig blot var en lang række af arier, hvorved de næsten helt havde fortrængt recitativet, mens andre operaer (fx af Wagner) var helt gennemkomponerede, så grænserne mellem afsnit udviskes og egentlige arier ikke kan identificeres.

En arietta er en kort arie.

Vigtige arier

Links 
 The Aria Database

Opera
Aritmetik

Aritmetik (gr. arithmetiké, læren om tal, af gr. arithmos, tal) er en gren af matematikken, der studerer de fundamentale principper ved visse aritmetiske operationer på tal.
De traditionelle operationer er addition (+), subtraktion (-), multiplikation (*) og division (/); men også de lidt mere avancerede rødder og eksponent er en del af aritmetikken.
Aritmetiske operationer udføres i forhold til de forskellige operationers prioritet.

Denne prioritet er som følger:

 eksponenter, potenser
 multiplikation, division
 addition, subtraktion

Rødder indgår under potenser, da de kan skrives således:

Mere generelt:

Disse er vigtige at huske, når ligninger skal løses.

Aritmetik med naturlige tal, heltal, rationale tal og reelle tal bliver der undervist i på folkeskoleniveau.

Udtrykket aritmetisk bruges sommetider også om talteori.

Prioriteringsrækkefølge 
Først demonstreres, hvorledes simple ligningssystemer løses. Man skal ALTID gøre det samme på begge sider af lighedstegnet:

 Fremgangsmetoden
Her vises vha. konstanter, hvordan regnereglerne skal benyttes korrekt:

De rigtige fremgangsmåder skal nu huskes,
 Først, potenser
Vi har to potenser, en ved

og

, hhv. den første skal ganges ud, mens den sidste ikke kan forkortes mere end allerede.

 Anden, division/multiplikation
Da ganges ind i parenteserne osv.

Ovenstående to ligninger kan man selv vælge, hvilken der falder bedst i smag.

Se også 
 Associativitet
 Kommutativitet
 Distributivitet

 
Matematiske discipliner
Matematikundervisning
Ark

Ark eller ARK har flere betydninger:

 Ark (tidsskrift) – et dansk kulturtidsskrift
 Pagtens Ark – fra bibelen, den kiste hvor tavlerne med de ti bud blev opbevaret
 Noahs ark – fra bibelen, det skib Noa sejlede i under syndfloden
 Århus Rugby Klub – Danmarks for tiden største rugbyklub, 2011

Se også 
 Skib – et fladbundet skib kan kaldes en "ark"
 Kiste – en stor kiste kan kaldes en "ark"
 Papir – kan leveres i "ark" (ex. A4-ark) eller "trykark"
 Arken – et kunstmuseum for moderne kunst

Bibelske udtryk
Arkadien

Arkadien er en græsk region, den dækker den midterste del af Peloponnes. Der bor ca. 100.000 mennesker på 4.400 km², og regionen er dermed den tredjetyndest befolkede i Grækenland. Hovedstaden er Tripoli.

Ikke at forveksle med 
 Acadia – et nybyggersamfund i fransk Canada.

Litteratur 
 Thomas Heine Nielsen, Arkadien : region og identitet, Museum Tusculanum, 1996. (Studier fra sprog- og oldtidsforskning, nr. 327 = 106. bind = Årgang 1996). .

Regionale enheder i Peloponnes
Peloponnes
Arketype

Arketype. Af græsk arhkétypos, forbillede, mønster, ideal.

Ordret oversat betyder ordet den første.

Forestillingen om noget almenmenneskeligt og eviggyldigt. Arketypiske motiver og billeder kendes fra myter og eventyr.

Arketypen er i sig selv (tysk an sich) et tomt element, en form eller matrix, som indeholder muligheder.

Inden for jungiansk dybdepsykologi (analytisk psykologi) anvender Carl Gustav Jung begrebet om nogle formodede nedarvede grundmønstre og urbilleder i psykens ubevidste. Om arketypen udtaler han blandt andet, at arketypens egentlige væsen ikke kan bevidstgøres, da den er transcendent. En arketype kan ikke tolkes og defineres endeligt.

Arketypiske billeder (i drømme) kan ifølge Jung fx være solopgang, slange, konge, cirkel, kvadrat, guld og kors.

Arketypiske drømme formodes af jungianere at være fremtidsrettede og har som formål at bringe personen i kontakt med livsopgaven.

Weblinks 
 Einführung in die Archetypen des Unbewussten nach C.G. Jung

Se også 
 Anima
 Den store Moder
 Drømmetydning
 Skyggen (psykologi)
 Selvet
 Vismanden
 Idé
Mem
Richard Dawkins

Jungs psykologi
Psykologi
Arktis

Arktis er området omkring Nordpolen. Den største del udgøres af Ishavet, men også de allernordligste landområder af Europa, Asien og Nordamerika henregnes til Arktis.

Ligesom Antarktis har Arktis lave temperaturer året rundt, dog især om vinteren, hvor det er mørkt døgnet rundt. I sommerhalvåret er der til gengæld lyst hele tiden.

Summit, der er det højeste punkt på indlandsisen, har en årlig gennemsnitstemperatur på -32 grader. Juli er med sine -12 grader i gennemsnit den varmeste måned, og februar den koldeste med -42 grader. På kolde dage kan temperaturen komme ned på omkring -60 grader, mens der også kan være 0 om sommeren.

Dyrelivet 
Dyrelivet er fortrinsvis knyttet til havet, der er rig på plankton, som er føde for bl.a. krill, der igen er føde for såvel fisk, havpattedyr og hvaler. Foruden et stort antal arter af fisk og skaldyr lever der et større antal arter af sæler og havpattedyr. 

De vigtigste havpattedyr er:

 Sæler
 Hvaler 
 Hvalros (Odobenus rosmarus)
 Isbjørn (Ursus maritimus) (grønlandsk: Nanoq) regnes i økologisk henseende til havpattedyrene, fordi den tilbringer det meste af sit liv på havisen og visse steder føder sine unger i drivisen.

Af større landdyr er der:

 Rensdyr (Rangifer tarandus) 
 Moskusokse (Ovibos moschatus) (grønlandsk: umingmak = den langskæggede)
 Snehare (Lepus timidus) og Arktisk snehare (Lepus arcticus)
 Polarulv (Canis Lupus) (grønlandsk: amaroq)
 Jærv (Gulo gulo luscus) (grønlandsk: kukigfajoq)
 Polarræve i forskellige farvevarianter

Af smådyr kan nævnes: 

 Hermelin (Mustela erminea) (grønlandsk: ukaliatsiaq)
 Halsbåndlemming

Knap 150 af verdens 9.000 arter af fugle yngler i Arktis og kun godt halvdelen har deres største udbredelse her. Den begrænsende faktor er ikke så meget kulden i sig selv, men den tilgængelige føde. I Grønland yngler 19 arter, som er knyttet til havet. Af disse har kun syv af arterne udelukkende arktisk udbredelse, mens de øvrige yngler langs tempererede kyster.

Se også 
 Arktisk Råd
 Antarktis
 breddekreds
 Datolinjen
 Jævndøgn
 Lyse nætter 
 Længdekreds
 Meridian
 Nordpolen 
 Polarkreds
 Solhverv
 Sankthans
 Sydpolen
 Vendekreds
 Ækvator

Eksterne henvisninger 

 Planetary Visions: The Geography of the Poles  Se 2D og 3D videofilm.
Arkæisk

Arkæisk har sin oprindelse i det græske ord archaios som kan oversættes til "gammel". Ordet anvendes om noget der er oldtids-, fortids-, old- eller gammeldags. 

Som eksempel kan nævnes geologiske dannelser, i forhistorisk tid.

Se også arkaisk.

Tid
Arkæolog

En arkæolog beskæftiger sig med arkæologi og fortrinsvis spor efter menneskets kulturelle eller håndværksmæssige virke, altsammen på grundlag af materielle fund. Tidligere end 1800-tallet havde arkæologi en lidt anden betydning, hvilket også afspejles i det danske ord oldgransker.

I Danmark er fagarkæologer fortrinsvis ansat på statsanerkendte museer, hvor de beskæftiger sig med indsamling, registrering, bevaring, forskning og formidling af den materielle kultur fra oldtid, middelalder og renæssance. Et mindre antal er også ansat på Aarhus Universitet og Københavns Universitet, i statsforvaltningen samt som konsulenter i det private erhvervsliv. 

En amatørarkæolog har ingen formel uddannelse, og praktiserer arkæologi på hobbyplan. Nogen gange i samarbejde med de arkæologiske museer, og er ofte organiseret i amatørarkæologiske foreninger.

Uddannelse 

Man kan studere arkæologi på universitetet. I Danmark kan der studeres forhistorisk arkæologi og klassisk arkæologi på Aarhus Universitet eller Københavns Universitet, mens middealderarkæologi kun udbydes på Aarhus Universitet og nærorientalsk arkæologi kun tilbydes som kandidatuddannelse på Carsten Niebuhr Afdelingen ved Københavns Universitet. Ligeledes kan studiet biologisk antropologi involvere arkæologi. Det er et suppleringsfag for humaniorastuderende ved Syddansk Universitet.
 Indtil 2017 udbød Aalborg Universitet en kandidatuddannelse i marinearkæologi i Esbjerg.

Eksempler på arkæologer

Fiktive arkæologer 
 Indiana Jones, 
 Lara Croft, 
Daniel Jackson, USA

Referencer

Eksterne henvisninger

Se også 
 Amatørarkæolog

Arkæologi
Arles

Arles er en fransk by beliggende ved Rhônedeltaets begyndelse.

Den blev grundlagt i 46 f.Kr. af Julius Cæsar på bredden af Rhônefloden, hvor man kunne overskue Camarguedeltaet. Den rummer stadig vidnesbyrd om den romerske fortid i form af en torveplads (forum) og nogle buegange, som er indbygget i domkirken. Byen kendes også som "Galliens lille Rom" på grund af de mange rester af romerske monumentalbygninger (teater, bade og amfiteater). Amfiteatret kunne i sin tid rumme 20.000 mennesker, og det bruges endnu til forskellige arrangementer, særligt de årlige tyrefægtninger. Museet i Arles rummer gode samlinger af gallo-romerske fund.

Det var også her, at Vincent van Gogh lavede nogle af sine kendte malerier.

Byens romerske og romanske monumenter blev opført på UNESCO's Verdensarvsliste i 1981.

Personer fra Arles 
 Jeanne Calment (1875-1997), personen med det længste dokumenterede liv nogensinde
 Djibril Cissé (født 1981), fodboldspiller
 Anne-Marie David (født 1952), sangerinde
 Gaël Givet (født 1981), fodboldspiller
 Christian Lacroix (født 1951), modedesigner

Se også 
 AC Arles

Eksternt henvisninger 

 Turistkontoret i Arles 

Byer i Provence-Alpes-Côte d'Azur
Verdensarvsområder i Frankrig
Armada

Armada er en stor flåde af bevæbnede krigsskibe.

Armada er også den officielle betegnelse for den spanske flåde. Armadaen har en historie med succes, begyndende med opdagelsen af Amerika af Cristobal Colón eller Christoffer Columbus i 1492.

I 1588 sendte Filip 2. en massiv armada med henblik på at invadere England. Englænderne fik med hjælp af nederlænderne og vejret spredt armadaen og ødelagde den spanske flåde.

Nutidens armada er en stor, moderne flåde.

Se også 

Spanske armada
Militær enhed

Flåder
Armatur

Armatur kommer fra fransk og betyder støttestruktur.

På dansk er et armatur er normalt enten et blandingsbatteri (en vandhane), en vandmåler eller en lampe, typisk til lysstofrør, men også visse lamper til almindelige pærer betegnes som armaturer. Bemærk at det kun er holderen, ikke den komplette lampe, der er et armatur.

Belysning
Vandforsyning
Hær

En hær betegner almindeligvis landmilitære styrker i modsætning til f.eks. marine og luftvåben. Indenfor en hær finder man typisk en række våbenarter, eksempelvis:

 Infanteri
 Kavaleri
 Artilleri
 Pansertropper
 Ingeniørtropper
 Forsyningstropper
 Telegraftropper
 Sanitetstropper
 Faldskærmstropper
 Specialstyrker

Hierarki 
En hær vil som regel være opdelt i en række enheder, hvis benævnelser kan variere afhængigt af hvilken våbenart, der er tale om, ligesom betydningen af betegnelserne kan variere fra land til land. Fra den største til den mindste enhed vil man typisk finde:

 Armégruppe
 Armé
 Armékorps
 Division
 Brigade (Rom: Legion)
 Regiment
 Bataljon (Artilleriet: Afdeling)
 Kompagni (Kavaleriet: Eskadron; Artilleriet: Batteri)
 Deling
 Gruppe

De enkelte våbenarter opererer ikke på egen hånd, men vil typisk indgå som dele af en større militær enhed, f.eks. en brigade eller en division.

Ledelse 
En hærs øverste ledelse vil typisk bestå af en hærchef og hans stab samt en række organisationer, der varetager forskellige overordnede opgaver. Det kan f.eks. være anskaffelse af materiel. For hver våbenart vil der typisk være en inspektør, der med sin stab varetager forskellige opgaver, f.eks. omkring personalet (uddannelse, forfremmelser, forflytninger) eller organisatoriske spørgsmål. Samtidig fungerer inspektørerne som eksperter ifh. til hærens øverste ledelse.

Stående hær 
En stående hær er en hær bestående af fuldtids professionelle soldater der er parate til indsættelse med kort varsel. De adskiller sig fra reservister der kun indkaldes i tilfælde af krig eller naturkatastrofer. Stående hære er dyre at opretholde og derfor ofte af begrænset størrelse. Men de er ofte mere effektive, bedre udstyret, trænet og forberedte til konflikter end en til lejligheden mobiliseret hær.

Historie 
Stående hære har eksisteret siden antikken. De ægyptiske faraoer havde stående hære, ligeledes kendtes det i antikkens Grækenland og Rom (legion).

Efter Roms fald anses de osmanniske janitsjarer for at have været den første stående hær i Europa. Den franske kong Karl VII rejste i det 15. århundrede den første stående hær i Vesteuropa. Formålet her var dog mere at beskæftige de mange soldater der havde deltaget i den nyligt afsluttede Hundredårskrig, så de ikke tog til plyndringer. Mere kontroversiel var opbygningen af stående hære i 17. århundredes Storbritannien og senere USA. Nogle mente dette ville give for stor magt til statsoverhovederne, og underminere den civile kontrol med militæret, hvilket til slut ville resultere i tyranni.

Den engelske filosof Adam Smith argumenterede i sit skelsættende værk Nationernes velstand (bog V, kap. 1, del 1) fra 1776 at stående hære er et tegn på et moderne samfund, eftersom moderne krige kræver større kunnen og disciplin.

Siden det 18. århundrede har stående hære været en central del i forsvaret af majoriteten af de mere økonomisk velstillede nationer.

Se også 

 Hæren – Hæren udgør det danske forsvars landmilitære del.

Militær
Arrondissement

Et arrondissement er en administrativ geografisk inddeling der findes i flere lande, blandt andet Frankrig.

Frankrig er pr. 2006 inddelt i 101 départements, der er inddelt i 342 arrondissements – heraf 13 oversøiske og 20 i det centrale Paris.
Et arrondissement er yderligere inddelt i et antal cantoner. Endvidere er det sådan, at hovedbyen i et arrondissement enten er præfektur eller underpræfektur i departementet.

De tre folkerigeste communes, Paris, Lyon og Marseille, er dertil inddelt i 45 såkaldte arrondissements municipaux (kommunale arrondissementer):
 Paris: 20
  Marseille: 16
  Lyon: 9

Se også 
Arondissementer i Paris
Frankrigs administrative inddeling

Frankrigs subnationale enheder
Artikel

Artikel (af latin articulus = lille led) har flere betydninger:
 Artikel (skrift) – et afgrænset skrift, som en del af avis eller tidsskrift
 Artikel (ting) – en ting af en bestemt type f.eks. el-artikel
 Artikel (grammatik) – et grammatisk kendeord

Se også
 Jura – hvor en "artikel" er et punkt i en vedtægt
Artilleri

Artilleri ( for "tildanne" over  for "værksted") er svært skyts og betegner samtidig våbenarten knyttet hertil.

Feltartilleri 
Feltartilleriet benytter krumbanevåben, som normalt bruges til indirekte beskydning af et mål, hvor artilleriet ikke kan se målet. Målopfattelse og indskydning foregår ved en observatør, enten på jorden eller i luften. Når indskydningen har fundet sted, skydes der "virkningsskydning", det vil sige med alle artilleripjecer på een gang.

Moderne artilleri kan anvende en lang række forskellige ammunitionstyper, herunder lys- og røggranater, brisant (fragmentations)-ammunition og styrede granater (eksempelvis laserstyrede som LGB-våben). Moderne artilleri kan også anvende raketkastere i stedet for granater, et eksempel er MLRS.

Luftværnsartilleri 
Enhed opstillet til at sikre enheder samt objekter mod angreb fra luften. Luftværnsartilleri kan bestå af én eller flere af disse våbentyper: Kort-, mellem- og langdistancemissiler samt diverse maskinkanontyper. Luftværnsartilleriet er støttet af en eller anden form for kontrol og varslingsenhed, der kan varsle om luftfartøjer samt ved hjælp af IFF afgøre, om de indkomnende fly, droner eller missiler er egne eller fjendtlige.

Målopklaring 
Målopklaringsenheder dækker over et bredt spektrum af enhedstyper, lige fra en enkelt soldat med en radio (artilleriobservatør eller observationsofficer) til en større enhed, der har mulighed for at hente information fra droner og radar. Fælles for disse er, at de indsamler information om mulige mål til de skydende enheder. 

I Danmark ligger alle artillerikapaciteter ved 1. Danske Artilleriafdeling ved Hærens Kamp- og ildstøttecenter (HKIC) i Oksbøllejren.

Artilleritransport 

Feltartilleri blev tidligere trukket af heste. Hestene trak en tohjulet forstilling, som kanonen blev gjort fast til under transport. I forstillingen var der ammunition og redskaber til at reparere og grave volde rundt om kanonen. Til hver kanon kunne der være en ekstra forstilling med en tohjulet granatkarre trukket efter. Dette øgede ammunitionsmængden betragteligt. Artilleristerne kunne deles om at sidde på forstillingen under march.

I 1916 angreb den britiske hær med kampvogne for første gang, men det blev hurtigt klart, at nyvundet terræn skulle sikres med artilleri. Den mudrede vestfront besværliggjorde heste- og traktortrukket artilleris mobilitet, så i 1917 ombyggede briterne 48 kampvognschassiser (Gun Carrier Mark I) til at bære 60 punds kanoner eller 6 tommer haubitser. Kanonen kunne let afkobles fra vognen, hvis det var nødvendigt. Gun Carrier Mark I beskyttede ikke artilleristerne under skydning og blev ikke brugt i kamp – grundet manglende frontgennembrud. 

Til at følge med lynkrigens kampvogne i 2. verdenskrig blev der produceret selvkørende artilleri, der beskyttede artilleristerne mod håndvåben og granatsplinter.

Eksterne henvisninger 

 Artilleriet.dk
 Dansk M109 A3 
 Dansk M270 MLRS 

Militær
Asbest

Asbest er et byggemateriale, der tidligere har vundet stor udbredelse pga. dets ildfasthed og varmeisolerende egenskaber. Asbest tåler temperaturer op til 900 grader Celsius og er ikke brændbart. Af samme grund var asbest et hyppigt benyttet materiale til isolering og brandsikring, indtil det af flere omgange blev forbudt i 1970'erne og 1980'erne i Danmark. Asbest har også været benyttet til laboratorieudstyr, f.eks. i de såkaldte asbestnet og til brandbeskyttende dragter og -handsker. 

Asbest er lavet af naturligt forekommende mineraler, der sidder sammen i en fin fiberstruktur. Netop de fine fibre er skyld i, at asbest ikke længere er lovligt at anvende, da støvet fra asbest kan give asbestose (stenlunger), som er en kronisk lungesygdom. Fibrene i asbeststøv kan blive ekstremt tynde – de er typisk 3,0-20,0 µm i længden og helt ned til 0,01 µm i bredden. Det er langt tyndere end de 3 μm, der er diameteren på de tyndeste forgreninger i lungerne. Asbeststøvet ophober sig i lungerne og kan ikke fjernes igen. Derfor kan asbestose forværres lang tid efter, indåndingen af asbest er ophørt. Asbestose viser sig typisk først 10-20 år efter, man blev udsat for asbeststøv og er uhelbredelig. Asbestose kan med tiden føre til Lunge- og lungehindekræft.

I Danmark blev store mængder asbest anvendt i fabrikationen af Eternit, hvilket har givet mange af arbejderne såvel som deres familier  problemer med bl.a. lungehindekræft. Der blev desuden anvendt asbest i en lang række materialer, bl.a. puds, gulvbelægning, fliseklæber, tapet, maling og i rørisolering. Brugen af asbest i isolering af varmeinstallationer har været meget udbredt i 1960'erne og starten af 1970'erne hvorfor asbest ofte vil være at finde i ældre fyrrum samt tilstødende rum med rørføring. I modsætning til rockwool- eller glasuldsbaseret isolering smuldrer porøs asbestisolering i meget fine støvfragmenter ved den mindste påvirkning. Det skal bemærkes at rørisoleringen ofte består af både brunt papir, porøst materiale og malet gaze, og at disse elementer kan indeholde asbest i varierende mængder. Hvor asbest-cement tagplader indeholder op mod 10% hvid (chrysolit) asbest kan rørmaterialer indeholde op mod 80% asbest bestående af både hvid og brun (amosit) asbest som er langt farligere.

Eksterne henvisninger 

 Arbejdstilsynets bekendtgørelse om asbest
 Asbestos and Occupational Health in the World

Referencer 

Forurening
Byggematerialer
Silikatmineraler
Kræftfremkaldende stoffer
Ask

Ask kan hentyde til flere artikler:
 Almindelig Ask – er en træart.
 Ask-slægten – er en slægt af træer.
 Ask (materiale) – er veddet af asketræer.
 Ask (drengenavn) – er et drengenavn.
 Ask og Embla – var ifølge nordisk mytologi de første på jorden.
 Ask (Astrup Sogn) – en bebyggelse i Astrup Sogn, Ning Herred.
 Ask på Askøy – en bebyggelse i Askøy kommune, Hordaland, Norge.
 ASK - forkortelse for det tidligere Akademisk Studenterkursus på Nørrebro i København (i 2020 omdøbt til Nørrebro Gymnasium)
Aspekt

Aspekt kan betyde et af følgende: 
 Synsvinkel
 Aspekt (IT) – En implementation af et tværgående hensyn i et IT-system. Se Aspektorienteret programmering.
 Aspekt (grammatik) – Et element i verbets bøjning, der sætter tidspunktet for verbets handling i forhold til andre handlinger
 Aspekt (studiekreds) – en studiekreds for eksperimenterende kunstnere stiftet af Jørgen Nash og Martin Jepsen i 1958.
Assens Miniby

Assens Miniby blev stiftet i 1990, og formålet var at skabe en historisk miniby. Der er på nuværende tidspunkt bygget cirka 60 små minihuse, som er nøjagtige til mindste detalje. Foreningen bag Assens Miniby har deres daglige virke i det gamle Gasværk, Ramsherred 52, 5610 Assens.

Referencer

Eksterne henvisninger 
 Assens Minibys hjemmeside 

Miniby
Museer i Region Syddanmark
Minibyer i Danmark
Museer etableret i 1990
miniby
Assur

Ashur, Assur eller Asur har flere betydninger:

 Assyrien:
 byen Assur, den første hovedstad i Assyrien
 Ashur, den vigtigste gud assyrisk mytologi (senere identificeret med Anshar)
 Ashur Et almindeligt fornavn blandt det assyriske folk
 Assur (Bibelen) – barnebarn til Noa omtalt i første Mosebog.
 Asur – en landsby i Kumbakonam taluk af Thanjavur distriktet, Tamil Nadu, Indien
 Ashur, Bushehr – en landsby i Iran
 Asur folket – en stamme, der lever primært i den indiske delstat Jharkhand

Se også 
 Asura- guder i hinduisme og buddhisme
Astrallegeme

Et astrallegeme er, ifølge forskellige trosretninger (heriblandt antroposofien og teosofien), et ikke-materielt, usynligt legeme knyttet til den menneskelige bevidsthed. Astrallegemet har form omtrent som den menneskelige krop, og antages ofte at befinde sig på astralplanet.

Se også 
 Astralprojektion
 Aura
 Nærdøds-oplevelser
 Ud af kroppen-oplevelse
 Sjælerejser

Eksterne henvisninger 
 Astralrejser

Spiritualitet
Okkultisme
Shamanisme
Astronom

En astronom beskæftiger sig videnskabeligt med og er uddannet inden for astronomi.
Dvs. en person, der dyrker læren om universet og himmellegemerne.

Uddannelse 
Uddannelse til astronom foregår typisk på universiteter og i Danmark på Københavns Universitet og Aarhus Universitet. Uddannelsen varer 5 år. Der undervises i matematik og atomfysik og i emner som Solen, planeterne og sorte huller.

Amatørastronom
En amatørastronom er en person som har astronomi, altså observation af himmellegemer, som hobby dog uden at leve af det. Mange betydningsfulde observationer er gjort af amatørastronomer, og på trods af udviklingen af nye teknologisk avancerede instrumenter er meget store dele af verdensrummet langtfra kortlagt.

Berømte danske astronomer 
 Tycho Brahe
 Ole Rømer
 Ejnar Hertzsprung
 Bengt Strömgren

Referencer
Aswan

Aswan (200.000 indb.) er en by i den sydlige del af Egypten. Aswan ligger på Nilens østbred ved Nilens Første Katarakt. Her snævrer floden sig ind, deler sig i flere arme omkring klippepartier og flere øer, blandt andet Elephfantine, ligesom katarakten er karakteriseret ved flere strømfald, der har gjort floden vanskeligt sejlbar herfra. Aswan ligger nær Aswandæmningen, og byen er hovedsæde i gouvernementet Aswan. Aswan ligger i en af Jordens tørreste regioner, og der går normalt adskillige år mellem hvert regnskyl og det præger fortsat enkelte af de nubiske beboelsesområder, hvor mange huse ikke er forsynet med tag. I Egyptens tidlige historie var Aswan (oldtidens Syene) i lange perioder landets grænseby mod syd, og byen var et vigtigt handelscentrum. Der findes mange kulturhistoriske oldtidsminder og seværdigheder i og omkring Aswan. De gamle egyptiske geografer og astronomer antog, at byen lå direkte under Solens nordlige vendekreds, og at Solen lige netop stod lodret over byen, når den var i sin nordligste position (ved sommersolhverv omkring den 21. juni). Et kig på et moderne landkort viser, at Aswan faktisk ligger ganske tæt på, og kun godt 50 km nord for vendekredsen.

Se også 
 Aswandæmningen

Eksterne henvisninger 

Byer i Egypten
Athenæum

Athenæum har flere betydninger:

Athenæum (tempel) – tempel for Athene, den græske gudinde for visdommen
Athenæum (museum) – museum for arkitektur og design i Chicago
Athenæum (forlag) – dansk bogforlag
Athenæum (tidsskrift) - dansk tidsskrift
Athenæum (læseselskab) – et københavnsk læseselskab fra 1800-tallet
Athenæum (institut) – institut for højere dannelse
Athenæum (klub) – klub i flere byer, bl.a. London
Athenæum (hotel) – hotel i flere byer, bl.a. London

Se også
 Ateneum – et kunstmuseum i Helsinki
Atmosfære

Atmosfære har flere betydninger:

 Atmosfære (enhed) – måleenhed for tryk
 Atmosfære (stemning)
 Atmosfære (kemi) – inaktiv beskyttende gas
 Atmosfære (himmellegeme) – gas-lag omkring en planet eller lignende
 Jordens atmosfære – samlebetegnelse for diverse sfærer:
 Magnetosfære –800-5000 km højde
 Exosfære – 690-800 km højde – sidste lag mellem atmosfæren ogdet ydre rum.
 Termosfære – 85-690 km højde – ionosfæren og Nordlys
 Ionosfære – den del af Jordens atmosfære der er elektrisk ladet.
 Mesosfære (atmosfære) – 50-85 km højde – det lag i Jordens atmosfære som ligger over stratosfæren og under termosfæren. 
 Stratosfære – 20-50 km højde – den del af atmosfæren der overlejrer troposfæren – ozonlaget i dette lag.
 Troposfære – 0-20 km højde – indeholder bl.a. biosfæren
Aton

Aton har flere betydninger:

 Aton (gud) – solgud fra oldtidens Ægypten
 Ubetonet
 Tonløs
Atrium

Et atrium (flertal atrier eller atriummer) eller aula er et mindre gårdrum afgrænset af omkringliggende bygning og er i klassisk forstand ikke nødvendigvis overdækket. Det kan også være et frodigt gårdrum, som de lidt finere arabere havde i gammel oldtid.

Bygningsdele
Romersk arkitektur
X2

X2 er en teknologi – udviklet af 3COM – til transmission af data over normale telefonlinjer med en hastighed på op til 56.600 bps. X2 blev sammenlagt med K56Plus fra Rockwell Semiconductor (nu Conexant) og dannede herefter K56flex.

Kilde 

Datatransmission
Atrofi

Atrofi (fra græsk , atrophia, "afmagring") er et lægeligt udtryk som betegner svind af væv, legeme eller organ. Årsagen til denne tilstand kan være normal fysiologisk udvikling, mangelfuld ernæringstilstand, nedsat brug eller alderdom.

Histologi 
Atrofi dækker over to principielt forskellige begreber. Både faldende celletal, og svind i cellemasse – kombinationer er også muligt.

Tab af cellemasse er fx det der sker, når muskler svinder under langvarig sygdom, eller fedtceller skrumper ved slankekur/sult. Der er det samme antal celler i de enkelte muskler, men de enkelte celler er blevet betragteligt mindre. På dette punkt, er atrofi i modsætning til hypertrofi.

Tab af celler, ses fx i tarmen, under langvarig underernæring. Der bliver ikke nydannet celler, når de gamle dør, derfor falder antallet af celler. Atrofi modsvarer her hyperplasi.

Atrofi, i form af falende celletal, dækker over begreberne nekrose, der dækker over patologisk celledød, eller apoptose der er naturlig og styret celledød.
 
Hvis atrofien er sygelig kan de danske udtryk (vægt-)svind, svindsot eller tæring anvendes synonymt.

Botanisk 
Også planter kan atrofieres. Ved begyndende vandmangel, tabes saftspændingen, men ved langvarig udtørring svinder cellerne ind og planten begynder at blive gullig at se på, man siger, at "den visner". Når skaden er sket, og planten er helt tør, siger man i stedet "den er visnet". På den måde skelnes der i dansk sprog mellem atrofieringsfasen og dødsfasen hos planter.

Se også 
 Hjerneatrofi
 Hyperplasi
 Hypertrofi
 Multipel system atrofi
 Neoplasi
 Spinal muskulær atrofi

Fysiologi
Histologi
Botanik
XAML

XAML (forkortelse for eXtensible Application Markup Language, udtales /ˈzæməl/) er et deklarativt XML-baseret sprog udviklet af Microsoft til blandt andet at oprette og tildele værdier til objekter i .NET Frameworket. Det er udgivet under en særlig Microsoft licens Open Specification Promise, der kort fortalt betyder at Microsoft ikke vil sagsøge konkurrenter hvis de bruger XAML i deres produkter.

XAML bruges i Windows Presentation Foundation (WPF), Silverlight og Windows Workflow Foundation.

I WPF og Silverlight bruges XAML til at beskrive brugergrænsefladen dvs knapper, menuer, animation mv. men alt hvad man kan gøre i XAML kan også gøres i C# ved at instantiere WPF-klasser. Fordelen ved at lave brugergrænsefladen i XAML er at man kan designe brugergrænseflade i et designværktøj, der ikke kræver kendskab til programmeringssprog som C#.

Programmeringssprog
Xanadu

Xanadu er en amerikansk film fra 1980 instrueret af Robert Greenwald. Olivia Newton-John spiller med i filmen.

Stednavnet stammer oprindeligt fra Shan-du, der er en by i Mongoliet nævnt af Marco Polo. Herefter optræder det som Xanadu i en bog af Samuel Purchas.

Den væsentligste kilde for inspiration med hensyn til navnet er nok Coleridges digt Kublah Khan.

Et par andre steder det er benyttet, er i Orson Welles' filmklassiker Citizen Kane, i en af Kim Larsens sange, og i Jan Kjærstads bog Forføreren.

Kilder/henvisninger 

 http://www.xanadu.com.au/general/faq.html#7
 

Musicalfilm fra USA
Amerikanske film fra 1980
Attribut

Attribut har flere betydninger:
 Attribut (sprog) - led der lægge sig til et navneord
 Attribut (kendetegn) – kendetegn til en person eller gud
 Attribut (datalogi) – Indenfor datalogi er en attribut en specifikation, som definerer en egenskab af et objekt, element - eller fil
Aubergine

 
Aubergine (Solanum melongena) er en op til 1,5 meter høj plante med lavendelblå blomster. Aubergine dyrkes for sine frugter, der findes i mange varianter. De typiske er aflange eller ægformede og violette i farven. Aubergine tilhører samme familie som kartoffel og tomat, men den stammer oprindelig fra Sydøstasien.

Sorter 
Auberginer findes i mange forskellige sorter, der giver vidt forskellige frugter. Den mest kendte i Danmark er den violette variant – hvis farve også kendes som auberginefarvet.

Andre varianter er små og runde, stribede eller ægformede. Det engelske navn er eggplant – og den kaldes også ægplante på dansk.

Anvendelse 
Auberginer kan grilles, dampes, gratineres, paneres og indbages. Aubergine indgår i traditionelle middelhavsretter som Ratatouille, İmam bayıldı og Moussaka.

Frugtkødet er hvidt og svampet i konsistensen, og de store violetfarvede frugter skrælles ofte før brug, da skrællen har en bitter smag. De småfrugtede sorter kan spises med skræl.

Se også 
 Grøntsag

Kilder/henvisninger 

Nytteplanter fra Asien
Bær
Natskygge
Auditør

En auditør er en forhørsleder. 

I Forsvarets Auditørkorps er auditøren en undersøgelsesleder. Auditøren og dennes medhjælpere, auditørfuldmægtige fungerer herudover som anklager i militære straffesager ved by- og landsretterne (ved Højesteret er det generalauditøren og dennes fuldmægtige, der udgør anklagemyndigheden). Auditøren og auditørfuldmægtigene skal være uddannet jurister, cand.jur.

Transport- og Energiministeriet har egen auditør – "Auditøren under Transport- og Energiministeriet".

Militær
Jurister
Dataindsamling
Retspersonale
Augur

En augur var en præst, især i Etruskerriget og Det gamle Rom. Hans hovedopgave var at tolke fuglenes flugt, skrig og æden.

Det kaldtes "at tage auspicier". Augurerne varslede krig, handel og religion og var af betydning for hele det romerske samfund. Den romerske historiker  Livius skriver (VI.41): auspiciis hanc urbem conditam esse, auspiciis bello ac pace domi militiaeque omnia geri, quis est qui ignoret? ("Hvem kender ikke til, at denne by kun blev grundlagt efter et helligt bestik, at alt vedrørende krig og fred, hjemme såvel som ude, kun blev udført efter at tage helligt bestik?").

Ikke alle troede på varslerne. Heller ikke augurerne selv, der smilede indforstået til hinanden: med "augursmil". Søren Kierkegaard brugte udtrykket om sin tids præster.

Se også
Romerske præsteembeder
:Kategori:Spiritualitet

Religion
Romerriget
Embeder i det Antikke Rom
Spådom
August

August måned er opkaldt efter Augustus, romersk kejser. Ældre dansk navn er Høstmåned.

Det er en ofte hørt misforståelse at det er kejser Augustus som var skyld i, at august har 31 dage, ifølge denne legende fordi han ikke ville acceptere at måneden han omdøbte efter sig selv skulle blive kortere end juli, som var opkaldt efter hans forgænger og adoptivfar Julius Cæsar. Ændringen skyldes imidlertid ikke Augustus, men blev gennemført af Cæsar i år 45 f.Kr., hvor han forlængede måneden der oprindeligt havde 29 dage med to ekstra. Månedens oprindelige latinske navn var Sextilis

August i Danmark

Normaltal for august 
 Middeltemperatur: 16,9 °C
 Nedbør: 82 mm
 Soltimer: 197

Vejrrekorder for august måned 

 1885 - Den laveste lufttemperatur målt i august: -2,0 °C i Varde.
 1891 – Den vådeste med hele 167 mm nedbør.
 1902 – Den koldeste august med en middeltemperatur på 12,8 °C. Max- og minimumtemperaturen var hhv. 23,5 og 1,0 °C.
 1947 – August 1947 satte 2 vejrrekorder. Det var både den solrigeste med hele 291 soltimer, og den tørreste med kun 10 mm nedbør.
 1975 – Den højeste lufttemperatur nogensinde målt i Danmark. 36,4 °C i Holstebro (10. august).
 1980 – Den solfattigste med kun 113 soltimer.
 1997 – Den varmeste august med en middeltemperatur på 20,4 °C. Max- og minimumtemperaturen var hhv. 32,6 og 6,2 °C.

Ekstern henvisning 

 Dmi: Månedens vejr 

Måneder
Auktion

Auktion er et offentligt salg til højstbydende. Auktioner benyttes til salg af f.eks. kunstgenstande, antikviteter, fuldblodsheste og biler. En autoriseret auktionsholder er ansvarlig for forløbet.

Der findes flere typer af auktioner.

 Den traditionelle auktion, hvor en auktionarius modtager bud fra budgivere i et auktionslokale eller i en telefon. I dagene inden auktionen afholdes et eftersyn, og der trykkes et auktionskatalog.
 Online-auktionen, hvor bud kun kan afgives elektronisk. Ved en online auktion trykkes intet katalog, og eftersynet foregår under auktionen, der typisk strækker sig over en uge.
 Laveste unikke bud auktion er en auktion, hvor den som opnår det laveste unikke bud vinder auktionen. For at opnå et unikt bud kræver det ganske enkelt at man er den eneste som har det bud, og det laveste siger sig selv. Der findes mange udbydere af denne type auktioner, og de fleste steder vil man have muligheden for at vinde en række auktioner meget billigt.

De online auktioner deles i dem, der som de traditionelle auktioner baserer sig på kommisionssalg fra en rekvirent, og dem, der ikke inddrager en mellemmand, men er en direkte handel imellem køber og sælger. Ved kommisonssalg vurderes en indleveret effekt af en vurderingsekspert. Ved en direkte handel mellem køber og sælger bliver effekten ikke vurderet. QXL og Ebay er eksempler på auktioner, hvor der handles direkte imellem køber og sælger.

Ved køb og salg på auktion betales et salær til auktionsfirmaet. Salæret beregnes som en procentdel af hammerslagssummen. Moms betales af hammerslagspris og salær.

Mange traditionelle auktionsfirmaer er siden årtusindskiftet helt eller delvist blevet online auktioner.

Se også 
 Hollandsk auktion

 
Forretningsmodeller
Aura

Aura er i forskellige esoteriske eller spirituelle kredse det felt af farvede energier, som omgiver mennesker. Auraer, i ovennævnte esoterisk/spirituel forstand, kan ikke konstateres videnskabeligt, men forestillingen er udbredt i new age kredse, hvor man mener, at clairvoyante kan se en persons personlighed og vurdere hans helbred i auraen. 

Ifølge esoteriske læresystemer består auraen af flere lag, der afspejler forskellige af menneskets facetter og muligheder, -fysiske/mentale formåen, ubalancer, svagheder, -fortid, nutid, fremtid osv.

Etymologi 
Ordet oprinder fra det græske αύρα, ávra "brise", "pust" eller "nimbus". Det er kommet til dansk via latin aura, der betyder "lysskær", "livsånde", "åndepust" eller "brise".

Se også 
 Chakra
 Glorie

Eksterne henvisninger 
 19 October 2004, Nature: Auras may be generated in the brain Citat: "...Synaesthetic woman sees colours around faces and names...People with synaesthesia, perhaps one in 2,000 by conservative estimates, get two-for-one sensory experiences. They feel music, taste art, and often see colours around words or things...He is intrigued by the idea that synaesthesia could explain auras, but doesn't see a way to prove it..."
 May 2003, Scientific American: Hearing Colors, Tasting Shapes Citat: "...People with synesthesia--whose senses blend together--are providing valuable clues to understanding the organization and functions of the human brain...For them the senses--touch, taste, hearing, vision and smell--get mixed up instead of remaining separate..."

New age
Esoterik
Spiritualitet
Pseudovidenskab
Aureole

Aureole har flere betydninger:

 Aureole betyder glorie og berømmelse.
 Aureole er en restaurantkæde i Las Vegas og New York.
 Aureole (ballet) er en ballet af Paul Taylor fra 1962.
Aurora (gudinde)

Aurora er i romersk mytologi gudinden for morgenrøden.

Aurora fornyer sig selv hver morgen ved daggry og flyver over himlen og bebuder morgenens ankomst. Hun har en broder (solen) og en søster (månen). Hun har haft mange mænd og har fire sønner: vindene fra nord, syd, øst og vest. 

En af hendes mænd var Tithonus. Aurora bad Zeus om at give ham udødelighed. Aurora glemte dog at spørge om at give ham evig ungdom, så Tithonos ældes for evigt.

William Shakespeare omtaler Aurora i Romeo og Julie.

Romerske guder
Auspicier

En auspice (Latin: auspicium, fra auspex; ~ bogstaveligt: "En som ser på fugle") er et varsel. Bliver i dag brugt i betydningen "ledetegn". Det var en måde, hvorpå man tog varsler om fremtiden ved at iagttage fuglenes flugt, måden de lettede på osv. De personer, som var særligt sagkyndige ud i tolkningen af auspicier, kaldte man for augurerne.

Historien fra det gamle Romerrige fortæller om ørnevarsler, særlig om fremtidige kejsere.

I dag tales om "at være under nogens auspicier" – altså ledelse. Denne brug stammer fra det gamle Rom, hvor politiske og militære ledere havde pligt til at tage auspicier og lade sig lede af disse.

Noter

Se også 
 Vejrvarsel

Ord og vendinger
Spådom
Australske Alper

De Australske Alper er en fælles betegnelse for de højeste bjergkæder i det sydøstlige Australien.

Vigtige områder i de Australske Alper er blandt andre:

 Mount Kosciuszko
 Mount Bogong
 Snowy Mountains
 Kosciuszko National Park
 Alpine National Park i delstaten Victoria

Australian Alps Walking Track 
Australian Alps Walking Track eller de Australske Alpers Vandrerute er en vandrerute på 655 km, der går fra Walhalla til Tharwa, ACT nær Canberra.

De fleste enkeltpersoner der forsøger at gennemføre ruten tager normalt 30-40 dage, mens de fleste grupper brugt 50-60 dage til at gå den fulde rute, men ruten er blevet tilbagelagt på helt ned til 12 dage. De følgende er de hurtigste tider for hele ruten i fire kategorier:
 Blandet køn, selvforsørgende hold: 11 dage og 9 timer af John Riley, Kylie Salm og Phil Robinson d. 26. november 2019.
 Mand, selvforsørgende: 10 dage, 23 timer og 14 minutter af Paul Cuthbert & Tom Bartlett d. 26. januar 2022.
 Mand med støtte: 13 dage og 11 timer af Beau Miles d. 17. marts 2011.
 Kvinde, selvforsørgende: 24 dage og 0 timer af Emma Timmis d. 17. april 2016.

Referencer 

Bjergkæder i Oceanien
Auto-

Forstavelsen auto- er græsk og betyder selv-, f.eks. automobil, selv-kørende; automat,  selv-bevægende; autonom selv-bestemmende.

Præfikser